TIMU ya Azam imeendelea kujikita kileleni mwa msimamo wa Ligi Kuu Bara baada ya usiku huu kuendeleza wimbi la ushindi wa mabao 4-0, dhidi ya Kagera Sugar 'Wanankurukumbi' katika mchezo mkali na wa kuvutia uliopigwa Uwanja wa Kaitaba, Bukoba.

Mabao ya Azam yamefungwa na Feisal Salum 'Fei Toto' dakika ya '9, Prince Dube dakika ya 11, Pascal Msindo dakika ya 45 na Alassane Diao dakika ya 84 na kuifanya timu hiyo kufikisha jumla ya pointi 31 katika michezo 13 iliyocheza hadi sasa.